Brügastro
Erica arborea (L., 1753), comuneménte conosciûa cómme brügastro o brüga (brûgo ò brûgo da pìppe segóndo a grafîa ofiçiâ, brüga in savonéize, brügu in vintimigiôzo e monegàsco), a l'é 'na ciànta, ch'a apartegne a-a famìggia de Ericaceae[1]. A l'ha a câa de 'n arbusto sempreverde, co-a scorsa rossastra e da-o portamento eretto.
Descrision[modìfica | modìfica wikitèsto]
O brügastro o l'ha nümerosi rammi, anche quelli dao portamento squæxi sempre drito. E föggie son aghiformi, perscistenti e coriacee, verde scüo, normalmente in verticilli de quattro, con margine dentellou.
I sciôi son tanti, piccin e penduli, riunî in ricche infiorescense in te çimme, dao colö gianco-cremma e profümæ. Fioritüa: marso-mazzo. Früti: capsule contegnenti tante semense piccinn-e.
Distribusion[modìfica | modìfica wikitèsto]
Africa settentrionale e centro-orientale, Euròpa meridionale e Isoe Canaie.
In Italia o l'ha distribusion peninsulare con popolasioin presenti anche ao de là do spartiægue appenninico; o l' è presente anche in te isoe (tipico elemento da maccia mediterranea).
Üsi[modìfica | modìfica wikitèsto]
E ramme de brügo ligæ in fascinn-a son döviæ pe fä spassuìe, e defæti un di nommi italien o l'ea scopiglia; unna votta se döviaven ascì pe covertüe e sbarragge de abitasioin pövie e de cabanne. Pe ottegnî i cochétti per a filatüa da sæa, i babòlli vegnivan missi, spesso, in sce ramme de brügo.
A parte de sutta do çeppo a vegniva "cötta" (combüstion interrotta) in ta carbonea in ti boschi, pe ottegnî un carbon in graddo de svilüppä un forte calö. O carbon ottegnüo da o legno de brüga o l' ea richiesto in te officinn-e di ferræ pe a forgiatüa do færo.
O legno de brüga o l'è düo e pregiòu, e o l'è o materiale ciü döviòu in ta costrusion di fornelli de pippa. A parte döviä pe ottegnî a pippa a l'è quella nodosa da base, in to canto.
Nòtte[modìfica | modìfica wikitèsto]
- ↑ (EN) Erica arborea, in sce powo.science.kew.org. URL consultòu o 2 màzzo 2021.
Âtri progètti[modìfica | modìfica wikitèsto]
- Wikimedia Commons a contêgne di files in sce Erica arborea
- Wikispecies a contêgne informaçioìn in sce Erica arborea
epo_Latn lij_Latn srd_Latn lij_Latn lij_Latn srd_Latn lij_Latn lij_Latn srd_Latn lij_Latn lij_Latn lij_Latn srd_Latn lij_Latn srd_Latn lij_Latn lij_Latn